**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PRITARIMO UAB „LAZDIJŲ VANDUO“ 2020 METŲ VEIKLOS ATASKAITAI

2021 m. gegužės 20 d. Nr. 34-805

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2020 m. birželio 19 d. sprendimu Nr. 5TS-412 „Dėl Lazdijų rajono savivaldybės tarybos veiklos reglamento tvirtinimo“, 225 ir 231 punktais, Lazdijų rajono savivaldybės taryba nusprendžia:

1. Pritarti uždarosios akcinės bendrovės „Lazdijų vanduo“ 2020 metų veiklos ataskaitai (pridedama).

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Indrė Adomynienė, mob. 8 613 05 460

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO UAB „LAZDIJŲ VANDUO“ 2020 METŲ VEIKLOS ATASKAITAI“ PROJEKTO**

**AIŠKINAMASIS RAŠTAS**

2021 m. gegužės d.

Lazdijų rajono savivaldybės tarybos sprendimo „Dėl pritarimo UAB „Lazdijų vanduo“ 2020 metų veiklos ataskaitai“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2020 m. birželio 19 d. sprendimu Nr. 5TS-412 „Dėl Lazdijų rajono savivaldybės tarybos veiklos reglamento tvirtinimo“, 225 ir 231 punktais.

UAB „Lazdijų vanduo“ 2021-05-11 raštu Nr. LV8-107 „Dėl uždarosios akcinės bendrovės „Lazdijų vanduo“ eilinio visuotinio akcininkų susirinkimo sprendimų projektų teikimo“ pateikė UAB „Lazdijų vanduo“ 2020 metų veiklos ataskaitą.  Lazdijų rajono savivaldybė yra šios uždarosios akcinės bendrovės akcininkė ir kontrolinio akcijų paketo turėtoja (Lazdijų rajono savivaldybei 2019 m. gruodžio 31 d. priklausė 99,70 proc. bendrovės akcijų).

Šio projekto tikslas – pritarti uždarosios akcinės bendrovės „Lazdijų vanduo“ 2020 metų veiklos ataskaitai.

UAB „Lazdijų vanduo“ ūkinės komercinės veiklos pobūdis: vandens rinkimas, valymas ir paskirstymas; sausinimo ir drėkinimo sistemų tiesimas; vandentiekio ir panašių sistemų įrengimas; nuotekų rinkimas ir apdorojimas; kitų atliekų rinkimas ir apdorojimas; Sanitarinės, žemės, vandens bei grunto gerinimo ir panaši veiklą; daugiabučių gyvenamųjų namų bendrojo naudojimo objektų administravimas; daugiabučių gyvenamųjų namų bendrojo naudojimo objektų techninė priežiūra.

Priėmus Lazdijų rajono savivaldybės tarybos sprendimą, bus įgyvendintos Lazdijų rajono savivaldybės tarybos veiklos reglamento 225 ir 231 punktuose numatytos prievolės.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Priėmus sprendimo projektą, galiojančių teisės aktų pakeisti ar panaikinti nereikės.

Sprendimo projektą parengė Lazdijų rajono savivaldybės administracijos Vietinio ūkio skyriaus vedėja Indrė Adomynienė.

Vietinio ūkio skyriaus vedėja Indrė Adomynienė